CELEX: 62022CN0094
Language: fi
Date: 2022-02-09 00:00:00
Title: Asia C-94/22: Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 9.2.2022 – Gruppo Mauro Saviola Srl v. Ministero della Transizione Ecologica, Direktiivin 2003/87/EY hallinnoinnista ja Kioton pöytäkirjan hanketoiminnan tukemisesta vastaava kansallinen komitea

10.5.2022   
            
            
               FI
            
            
               Euroopan unionin virallinen lehti
            
            
               C 191/16
            
         
      Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 9.2.2022 – Gruppo Mauro Saviola Srl v. Ministero della Transizione Ecologica, Direktiivin 2003/87/EY hallinnoinnista ja Kioton pöytäkirjan hanketoiminnan tukemisesta vastaava kansallinen komitea
      (Asia C-94/22)
      (2022/C 191/21)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale Amministrativo Regionale per il Lazio
      
         Pääasian asianosaiset
      
      
         Kantaja: Gruppo Mauro Saviola Srl
      
         Vastaajat: Ministero della Transizione Ecologica, Direktiivin 2003/87/EY hallinnoinnista ja Kioton pöytäkirjan hanketoiminnan tukemisesta vastaava kansallinen komitea
      
         Ennakkoratkaisukysymykset
      
      
                  1)
               
               
                  Kun otetaan huomioon delegoidun asetuksen (EU) 2019/331 (1) mukainen vahvistamismenettely ja erityisesti siinä säädetty Euroopan komission kanssa käytävän vuoropuhelun mekanismi, voiko direktiivin 2003/87/EY (2) hallinnoinnista ja Kioton pöytäkirjan hanketoiminnan tukemisesta vastaavan kansallisen komitean tekemä päätös laitosten sisällyttämisestä hiilidioksidin päästöoikeuksien jaosta laadittuun luetteloon olla unionin yleisessä tuomioistuimessa SEUT 263 artiklan 4 kohdan nojalla nostettavan itsenäisen kanteen kohteena siinä tapauksessa, että riidanalainen päätös tuottaa sitovia oikeusvaikutuksia ja koskee kantajana olevaa talouden toimijaa suoraan?
               
            
                  2)
               
               
                  Voiko päinvastaisessa tapauksessa yksityinen talouden toimija, jolle on aiheutunut välitöntä vahinkoa siitä, että se on Euroopan komission ja kansallisen direktiivin 2003/87/EY hallinnoinnista ja Kioton pöytäkirjan hanketoiminnan tukemisesta vastaavan kansallisen komitean yhteisymmärryksessä tekemän selvityksen perusteella suljettu hiilidioksidin päästöoikeuksien jaon ulkopuolelle, nostaa SEUT 263 artiklan 4 kohdan nojalla unionin yleisessä tuomioistuimessa kanteen Euroopan komission delegoidun asetuksen (EU) 2019/331 14 artiklan 4 kohdassa tarkoitetulla tavalla tekemästä päätöksestä hylätä laitoksen sisällyttäminen luetteloon?
               
            
                  3)
               
               
                  Kattaako direktiivin 2003/87/EY 3 artiklan u alakohdassa tarkoitettu sähköntuottajan käsite, sellaisena kuin sitä on tulkittu unionin tuomioistuimen (viides jaosto) 20.6.2019 antamassa tuomiossa ExxonMobil Production Deutschland GmbH v. Bundesrepublik Deutschland (C-682/17), joka koski Verwaltungsgericht Berlinin (Berliinin hallintotuomioistuin, Saksa) 28.11.2017 unionin tuomioistuimelle SEUT 267 artiklan nojalla esittämää ennakkoratkaisupyyntöä, myös sellaiset tilanteet, joissa laitos tuottaa kokonaan omakulutukseen tarkoitettua energiaa, jos sitä johdetaan julkiseen verkkoon ajoittain, ainoastaan silloin, kun energiaa vastaanottavien laitosten toiminta on keskeytetty laitoksen toiminnan takaamiseksi?
               
            
                  4)
               
               
                  Onko tällainen sähköntuottajan määritelmä yhteensopiva toiminnanharjoittajien kilpailuolosuhteiden noudattamista koskevien unionin oikeuden yleisten periaatteiden kanssa kannustimien myöntämisen ja toimenpiteen oikeasuhtaisuuden osalta, vaikka se ei kannusta sähkön omakulutukseen, kun sen perusteella ei myönnetä maksuttomia hiilidioksidin päästöoikeuksia omakulutusta hyödyntäville laitoksille?
               
            
         (1)  Päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten määrittämisestä Euroopan parlamentin ja neuvoston direktiivin 2003/87/EY 10 a artiklan mukaisesti 19.12.2018 annettu komission delegoitu asetus (EU) 2019/331 (EUVL 2019, L 59, s. 8).
      
         (2)  Kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL 2003, L 275, s. 32).